text: Sønderjysk drømmestart i Le Mans smadret af punktering
  17 juni 2017 kl. 17.13
  Nicki Thiim fra Sønderborg kom godt fra start i årets Le Mans, men må nu se sit hårde arbejde bliver smadret af en punktering. 
  Nicki Thiim er en professionel racerkører fra Sønderborg, men i disse dage er han i Frankrig for at deltage i et af de mest ikoniske racerløb i verden, Le Mans.
  Nick Thiim, der kører for Aston Martin, havde en overlegen start, hvor han lagde sig langt foran sine modstandere i GTE-Pro-klassen.
  Den nordjyske holdkammerat Marco Sørensen tog over for Nicki Thiim i det 24 timer lange racerløb, men Marco Sørensen havde ikke siddet lang tid bag rattet, før bilen punkterede og Nicki Thiim måtte se sin førsteplads blive til en sidsteplads. 
  Marco Sørensen er ude af bilen og erstattet af holdets tredje kører Richie Stanaway fra New Zealand.
  